टीम के लिए युवाओं पर टिकी फ्लेचर की नजरें  
फ्लेचर को इस बात की चिंता है कि तेंदुलकर, द्रविड और लक्ष्मण के संन्यास लेने के बाद अगली पीढी में कौन भारतीय टीम की जिम्मेदारी लेगा।
इंग्लैंड के हाथों टेस्ट श्रृंखला गंवा देने के बाद टीम इंडिया में युवा क्रिकेटरों को शामिल करने की बात सोची जाने लगी है और कोच डंकन फ्लेचर को ऐसे युवाओं की तलाश होगी जो टेस्ट क्रिकेट के दबाव को झेल सकें।  इंग्लैंड के खिलाफ श्रृंखला के पहले दो टेस्ट खेलने वाले अभिनव मुकुंद और सुरेश रैना अपना प्रभाव नहीं छोड़ पाए जबकि युवराज ने चोटिल होने से पहले खेले एक मात्र टेस्ट में अर्धशतक बनाया।  फ्लेचर को इस बात की चिंता है कि सचिन तेंदुलकर, राहुल द्रविड और वीवीएस लक्ष्मण के संन्यास लेने के बाद अगली पीढी में कौन भारतीय टीम की जिम्मेदारी लेगा।  संडे टेलीग्राफ ने फ्लेचर के हवाले से कहा,मैं ऐसे युवा क्रिकेटरों की तलाश में हूं जो भविष्य में टेस्ट क्रिकेट को संभाल सके। मैं आकलन करने प्रक्रिया में हूं।